khistorydata/jeongjo-sjw-relations huggingface dataset:
정조 15년
辛亥六月十七日辰時上御重熙堂左副承旨入侍時左副承旨柳文養記事官李海隣洪樂游徐有聞以次進伏訖上敎文養曰今朝惠慶宮進獻物種何承旨進獻乎文養曰戶房承旨進詣閤外進獻矣上曰慈宮誕日在明元子宮初度又在明日宜有別般飾喜同慶之道詩云濟濟多士文王以寧太學卽賢士所關而且國之元氣也賜酺三日古亦有例雖以列聖朝言之通衢賜饌惠及婦孺至于今傳以爲美事在民庶猶然況太學諸生乎欲於明日賜糕諸生無論居齋生方外儒生使之來會泮中而旣不書出傳敎則招來之道似難矣文養曰明日卽擧國臣民蹈舞之日也諸生之得飽恩餻實是歡忭榮幸之事老少冠童孰不聞風踴躍齊到乎臣等亦當相報於所親諸人使之齊會於泮中矣上曰頒餻之際似有不均之慮承旨與泮長限同分饋可也文養曰臣以惠慶宮誕日進獻單子承旨親書安寶物種進獻時承旨率諸司郞廳請承言色以入事昨已出擧條而王大妃殿誕日亦一體擧行之敎臣聽瑩未能竝及於擧條中故敢此仰達矣上曰不必更出擧條詳載於堂后日記仍令載錄於院中便覽可也命退承史以次退出
정조 15년
辛亥六月十七日午時上御重熙堂右承旨入侍時右承旨徐瀅修記事官李海隣洪樂游徐有聞以次進伏訖上命書水原邑內及園底儒生六月朔應製書題訖上曰兼春秋金鳳顯入侍可也賤臣承命出與金鳳顯偕入進伏上敎鳳顯曰爾其持此御題趁明早入往水原捧券以來武士則各試柳葉箭一巡小布一巡修試記持來而太學諸生方有賜餻之擧本府儒生豈可異同爾其下去後分付本府使之備餻分饋可也瀅修曰明日卽大小臣民懽忭蹈舞之日也今此頒餻之聖恩出於飾喜同慶之意旣頒於太學諸生至及於水原儒生實是聖世之盛事諸生孰不懽欣感激乎上命書傳敎曰前判書李致中前參判李義行前參議尹東晩飭已施竝敍用命退承史以次退出
정조 15년
行都承旨柳戇坐行左承旨閔台爀坐直右承旨徐瀅修坐左副承旨柳文養坐右副承旨李敏采坐直同副承旨李益運坐注書李海隣仕直一員未差假注書洪樂安仕事變假注書李明淵仕
정조 15년
惠慶宮內閣政院玉堂朝廷二品以上六曹堂上兩司長官宗親單子問安答曰知道
정조 15년
大殿王大妃殿惠慶宮中宮殿內閣政院玉堂朝廷二品以上六曹堂上兩司長官宗親口傳問安答曰知道
정조 15년
傳于李敏采曰留待閣臣入侍
정조 15년
傳于李益運曰大臣已見之卿宰中留待人入侍
정조 15년
傳于李益運曰永興璿派子孫上來九人處回糧米各二石錢各十兩分給事分付惠廳
정조 15년
閔台爀以都摠府言啓曰今日入直內三廳武兼及禁軍軍兵等當爲中日習射而惠慶宮誕日元子宮初度日相値不得爲之之意敢啓傳曰知道
정조 15년
李益運以賑恤廳言啓曰依下敎永興璿派子孫上來九人處回糧米各二石錢各十兩分給之意敢啓傳曰知道
정조 15년
李益運以兵曹言啓曰依下敎自鄕上來二品以上三員堂上侍從一員堂下侍從四十六員合五十員只今朔付祿之意敢啓傳曰知道
정조 15년
李益運以兵曹言啓曰文蔭武朝官竄配以下及士庶徒配以下罪名一竝蕩滌令各該司今日內草記後行會事命下矣庚戌秋冬等褒貶居中高山里僉使具達遠淸城僉使金熙謙助羅浦萬戶崔文盛智世浦萬戶崔廷郁德津萬戶鄭光璞方山萬戶劉正民舊坡知權管李賢運梁永萬洞權管康漢宗乫軒洞權管扈夏雲居下訓局前把摠尹孝儉神光前僉使柳鎭燁碧團前僉使鄭履曾車嶺前僉使李東蕃赤梁前僉使全昌盛全羅前右水虞候李尙蕃楸坡前萬戶南耆喆仁遮外前萬戶韓聖謨文山前萬戶崔景輝安骨前萬戶李雲漢智島前萬戶李成遠玉浦前萬戶牟應麟格浦前別將鄭昌輝金城前別將金鼎九浦項前別將李棡廟坡前權管崔啓鉉馬馬海前權管沈益希今春夏等京外褒貶居中副護軍趙錫穆李秀夏韓宗瓚金鼎國趙彦哲兪漢人南必錫李章五鄭德弼副司直柳匡天朴東俊吳泰彦洪鳳周李周顯姜世鷹高宅謙柳光億高廷憲副司果尹致性趙錫晦朴載淳李廷璞洪克浩朴柱遇副司勇李惟簡部將尹之謙守門將楊達源訓局把摠尹壽民哨官金箕昶李商一李邦九趙𣊟李在倫徐泰秀守禦哨官許浣朴徵憲鄭龍彬張致祚金萬鎰摠戎哨官金泂崔齊一禁松參軍李毅和黔毛浦萬戶李彦藎撫夷萬戶金慶郁於蘭萬戶朱泰亨馬島萬戶權道性神方萬戶黃俊彦龍津萬戶崔溪舒川萬戶李箕煥在德萬戶尹鵬允古突山前別將方處寬南村前別將林亨德晴川前別將印文調蛇梁萬戶崔德顯昇天堡別將尹致畦船頭堡別將申英黃土岐權管權成彩吾村權管許潛居下三陟前營將金箕昇乶下前僉使李彦章黃拓坡權管田百寧今番稅船上來時不善護送安興前僉使李彦豐罷黜罪名及兩年京外居中居下竝蕩滌之意敢啓傳曰知道
정조 15년
閔台爀以兵曹言啓曰文蔭武朝官竄配以下及士庶徒配以下罪名一竝蕩滌令各該司今日內草記後行會事命下矣江華府充軍罪人具埉韓思遠柳瀷韓邦孝黃海道登山鎭降定水軍罪人白鳳翼罪名蕩滌事行會本道之意敢啓傳曰知道
정조 15년
閔台爀以義禁府言啓曰文蔭武朝官竄配以下罪名竝蕩滌事命下矣平安道陽德縣遠竄罪人沈頤之中和府遠竄罪人李得濟慶尙道巨濟府絶島安置罪人洪秉纘昌寧縣卽其地定配罪人徐有豐全羅道靈光郡法聖鎭徒配罪人申暹黃海道豐川府徒配罪人申傅京畿龍仁縣放逐罪人申耆江華府免爲庶民鄭好仁罪名竝蕩滌卽爲放送事分付各該道臣未就囚罪人江陵前府使李集斗長興府使元永胄罪名一體蕩滌之意敢啓傳曰知道
정조 15년
閔台爀以刑曹言啓曰文蔭武朝官竄配以下及士庶徒配以下罪名一竝蕩滌令各該司今日內草記後行會事命下矣取考本曹所在徒流案則忠淸道庇仁縣金允福結城縣鄭尙得潛屠罪槐山郡私奴千金落訟田畓仍執罪洪州牧李大者味禁松犯斫不能摘發罪舒川郡鄭二在司僕馬發賣罪堤川縣申弘弼詬辱尊位罪淸風府金春得誣告亂廛罪黃海道松禾縣元一泰禁松犯斫不能摘發罪殷栗縣金光運假稱別監罪江原道狼川縣韓三金偸斫禁松罪橫城縣朴興得禁松犯斫不能摘發罪平海郡李漢成誣人討索罪姜宜文假稱羅將罪全羅道康津縣權成得假稱御史下卒罪淳昌郡崔㗡巖回古阜郡金一明冒濫上言罪樂安郡吳漢七禁葬投穢罪海南縣奴仁宅興德縣張鳳訥構誣訟官罪慶尙道龍宮縣洪德孫詬辱其叔罪淸道郡李文淵以面辱師儒長罪竝爲徒配矣以上二十一名依傳敎卽爲放送事發關分付于各該道臣之意敢啓傳曰知道
정조 15년
辛亥六月十八日辰時上御重熙堂留待閣臣入侍時右副承旨李敏采同副承旨李益運記事官李海隣洪樂游徐有聞一提學吳載純檢校直提學徐浩修原任直提學李秉模朴祐源金憙原任直閣徐鼎修鄭東浚檢校直閣李晩秀原任直閣尹行任直閣徐榮輔檢校待敎沈象奎以次進伏訖上曰卿宰中如有留在院中者卽爲入侍可也賤臣承命出與兵曹判書金文淳壯勇營提調金履素兵房金持默副司直李祖承前承旨洪義榮偕入進伏上曰今日卽慈宮誕日而元子初度又在此日予心欣幸當如何欲令卿等入見元子使之入侍矣仍命諸臣仰瞻諸臣仰瞻訖齊奏曰臣等今日獲瞻天日之表懽忭欣喜直欲蹈舞固知聖人之作出尋常萬萬而我元子宮岐嶷之姿如是夙就實是我東方臣民萬億年無疆之福衣尺之長恰如閭巷間三四歲兒而隆準大耳萬萬非凡眼彩眉宇極甚玲瓏日月角與天庭權骨如是豐厚凝然端坐儼然俯臨氣像巍蕩以臣等拙訥之言無以模狀其萬一矣上命書傳敎曰今日卽慈宮誕辰元子初度也入來諸臣內外入直衛士軍兵以至吏隷皆頒餻城內通衢亦皆頒餻自古已例如此今亦遵行而以多士之國家元氣反不若街路民庶其可乎頒柑卽一時特恩而仍以爲憲其後有頒柚子又有頒黃大口後依柑製例試取之例今豈可只令頒餻乎頒餻後承旨以此御題示諸生皆令製進仍令大司成先爲知悉曉諭入庭諸生上曰以飾喜同慶之意俄纔頒餻於太學仍令試取其諸生矣仍命書傳敎曰館閣提學牌招科次載純等曰頒柑頒魚皆有賜第之擧不但此爲已例列聖朝凡儒生所作之一經御考者輒皆賜第今此頒餻之擧實是盛擧臣等愚見以爲合有別般飾喜之道矣上曰今日科次試官仕進時原任閣臣及成均館諸堂入直玉堂摠府堂上吏兵曹郞廳加差出榻敎賤臣承命出與都摠管申應顯校理尹光普修撰申獻朝吏曹正郞柳師模偕入進伏上曰二品以上則爲讀券官三品以下爲對讀官使之分考必須廣取以爲合考之地可也仍敎應顯曰卿則非曾經文任之人而特以文士故使之考券必多選取好矣諸臣畢考後進前合考上曰諸作中可合壯元者卿等詳看擇定可也載純等曰臣等子姪必當呈券若或被選恐合拔去故敢此先爲仰達矣上曰唯諸臣以諸作之優劣仰請稟裁上曰在昔肅廟朝儒生所作若以御筆書等則輒皆賜第今此之擧旣出於飾喜同慶之意則壯元試券予欲親自書等之次試券欲令卿等書等而若其優劣次序當一付諸議係是科擧不宜率易看過卿等更爲爛熳可否無或遺珠可也諸臣詳看後更請稟裁上曰當依卿等言書等矣仍取申夔朝試券書三中一益運坼封讀奏上曰此人與摠管爲叔姪間耶應顯曰然矣載純等曰臣等才以臣等子姪中若或被選則當爲拔去之意已有仰達矣申夔朝與讀券官申應顯爲叔姪之間且其試券應顯力贊選擇今若不爲拔去則必有人言如許好科不必如是苟且拔去恐好矣上曰卿等之言旣如此以之次陞付好矣賦三中一權熀頌三中一金熙華等以次坼榜訖上曰全榜姑待水原試券之來到當一齊頒布居首二人卽爲入侍可也賤臣承命出與金熙華偕入進伏仍奏曰權熀則泮中皆不知其所住處今日內難以搜覓云矣上命呼金熙華新來訖仍敎熙華曰汝之才華已知其早晩登科而能以妙年占此好科且汝容貌極其精明殊庸嘉尙名以熙華熙是重熙累洽之熙字華是重華之華字以若好名字能得魁元於是日好科亦豈偶然尤可奇喜矣仍命金熙華先退命書傳敎曰儒生已試取儒武何異昌慶昌德宮入直將官將校武士軍兵當試取日字待下敎閑良小布一巡軍兵鳥銃一巡應試其餘參班武士一體應試事分付又命書傳敎曰惠慶宮所屬中官掖隷宮人依判下施賞事分付戶曹又命書傳敎曰元子宮待令所屬依判下施賞事分付戶兵曹又命書傳敎曰文蔭武朝官竄配以下及士庶徒配以下罪名一竝蕩滌令各該司今日內草記後行會儒生停擧亦爲蕩滌事分付成均館命退諸臣以次退出
정조 15년
行都承旨柳戇病行左承旨閔台爀坐右承旨徐瀅修坐左副承旨柳文養坐直右副承旨李敏采坐同副承旨李益運坐直注書李海隣仕直一員未差假注書洪樂安仕事變假注書李明淵仕
정조 15년
以兵曹文臣朔試射試官望單子傳于李益運曰日熱如此置之
정조 15년
傳于柳文養曰明日當由逌瞻門展拜該房知悉
정조 15년
傳于李益運曰今番試射放試射則當親臨試放則明日適値番交替北營先爲設行訓局都提擧及兵判訓將進去監試以訓局文郞兵曹一軍色郞廳爲參試官一中以上修正別單以入事分付兵曹及訓局入格軍兵則試射日頒賞次待令事分付
정조 15년
傳于李益運曰卿以試放時試官當爲進去而次對聞已出令展拜亦已下敎卿則與諸宰先詣宮所還宮後進詣試所事遣史官往諭于左議政
정조 15년
傳于李益運曰政官牌招開政
정조 15년
以漢城府民家頹壓別單傳于李益運曰恤典卽爲題給
정조 15년
李益運以兵曹言啓曰新除授五衛將金道煥前任平安兵虞候忠壯衛將金爀前任淸州營將俱在任所姑未上來而本廳番次苟艱云竝改差何如傳曰允
정조 15년
有政吏批判書鄭昌順參判閔鍾顯參議李勉兢左副承旨柳文養進以李𡊠爲刑曹判書申大升爲左尹吳載純爲知春秋申在維爲儀賓都事丁藎祖爲光陵令南宮玾爲祥原郡守東恩君申大觀單付
정조 15년
兵批判書金文淳進參判李洪載參議南柱老病參知孟至大入直同副承旨李益運進以李祖源爲副摠管閔致愼爲五衛將鄭德晃爲登山僉使同知李得濟姜五成王漢禎副護軍李文爀黃泰彦柳增萬金魯成朴萬瞻副司直鄭好仁沈頤之吳大益申耆李集斗韓光近李壽咸副司果兪鉉章竝單付
정조 15년
李益運啓曰明日次對兩司當爲進參除在外外呈告人員竝待開門牌招何如傳曰允
정조 15년
柳文養以承文院都提調意啓曰本院製述官徐惇修瓜滿代前察訪李元膺差下付軍職冠帶常仕何如傳曰允
정조 15년
柳文養以吏曹言啓曰承文院博士閔廣魯受由過限未上來依例罷職何如傳曰允
정조 15년
李益運以兵曹言啓曰卽接西營入直哨官金鼎獻手本則拱北門南邊宮墻舊築外面半間許缺落云令紫門監爲先以杻把子堅實圍排待晴卽爲修改而此與全頹圮有異西營入直軍限改築間晝察夜巡之意分付何如傳曰允
정조 15년
李益運以禁衛營言啓曰本營分授拱北門南邊宮墻舊築外面半間缺落處西營入直鄕軍限改築間晝察夜巡事自兵曹草記矣西營入直鄕軍本營將官率領輪回晝察夜巡之意敢啓傳曰知道
정조 15년
李益運以賑恤廳言啓曰漢城府牒報據東部東小門外㵕漏病幕十二處蓋覆空石每幕各五立依近例上下之意敢啓傳曰知道
정조 15년
李益運以賑恤廳言啓曰漢城府牒報據西部字內全家頹壓一戶恤典錢二兩完少頹多三戶恤典布三疋南部字內全家頹壓一戶恤典錢二兩完少頹多一戶恤典布一疋依例題給之意敢啓傳曰知道
정조 15년
李益運以漢城府言啓曰卽接東部令尹厚東所報則今番雨水出幕病人至無依毁幕㵕漏而不得庇身處摘奸報來者爲十二處故成冊移送賑廳使之卽速蓋覆之意敢啓傳曰知道
정조 15년
辛亥六月十九日辰時上御重熙堂同副承旨入侍時同副承旨李益運記事官李海隣洪樂游徐有聞以次進伏訖上曰權熀來待耶益運曰然矣上曰呼新來可也權熀進前上曰爾之至親誰某耶熀曰與前都事權襈爲同宗矣上曰前後所作之賦爲幾許首耶熀曰爲三百餘首矣上曰昨日書題時維二字最爲緊關而爾之所作則專以后稷爲主未有時維二字之做得處可謂外題然適因申夔朝之拔去且値諸作之無可合者試官諸議皆屬爾券故不得不置之魁元此亦爾之數通之致也雖是外題文則善作此果汝之所構者耶熀曰果於私集中有以后稷爲題而善作者故臣果謄呈矣上曰爾之年紀幾何熀曰二十八矣上敎益運曰水原試券俄纔出榜與昨日榜目卽爲頒布昨日入格諸生皆令明日入侍可也仍命書榻敎曰入格儒生待開門來待命退諸臣以次退出
정조 15년
行都承旨柳戇坐行左承旨閔台爀坐右承旨徐瀅修坐直左副承旨柳文養坐右副承旨李敏采坐同副承旨李益運坐直注書李海隣仕一員未差假注書洪樂安仕直事變假注書李明淵仕
정조 15년
大駕詣景慕宮展拜罷後內閣政院玉堂藥房口傳問安答曰知道
정조 15년
傳于李益運曰大臣備局堂上引見
정조 15년
傳于柳文養曰傳香承旨奉審摘奸以來
정조 15년
以掌令鄭景祚持平李景溟司諫洪彦喆獻納姜忱正言鄭東愼金憬牌不進罷職傳旨傳于李益運曰只推
정조 15년
閔台爀啓曰大司憲洪檢掌令鄭景祚持平李景溟牌不進執義李身晦掌令姜世綸持平尹九宗俱在外監察茶時之意敢啓傳曰知道
정조 15년
玉堂前望單子入之尹致性金啓洛副校理申馥金翰東落點
정조 15년
以漢城府人家頹壓別單傳于李敏采曰恤典卽爲題給
정조 15년
以漢城府民家頹壓單子傳于李敏采曰恤典卽爲題給
정조 15년
以京畿監司徐鼎修狀啓永宗僉使李光燮罷黜事傳于李益運曰令該曹口傳差出
정조 15년
兵曹口傳政事以吳毅常爲永宗僉使
정조 15년
李益運以司僕寺一二提調言啓曰內乘吳毅常今日政移拜外任其代令該曹口傳差出何如傳曰允
정조 15년
兵曹口傳政事以徐英輔爲內乘
정조 15년
李益運以訓鍊都監言啓曰今六月二十日景慕宮展拜時因兵曹節目銅龍門軍三十名除出把摠李琦鉉哨官李聖濂率領挾輦侍衛銅龍門軍五十名哨官劉繼潤率領出付排立當次營門還宮後還入直所竝待標信擧行之意敢啓傳曰知道
정조 15년
李益運以御營廳言啓曰今六月二十日景慕宮展拜時依兵曹節目銅龍門集春營入直軍各五十名除出大將臣李邦一率領弘化門外分左右排立東營入直軍三十名除出新營入直把摠朴瀅率領宮大門外把守而竝待標信出用解嚴後各還本處入直之意敢啓傳曰知道
정조 15년
李敏采以賑恤廳言啓曰漢城府牒報據西部字內全家頹壓二戶恤典錢各二兩完小頹多四戶恤典各布一匹北部字內完少頹多二戶恤典布各一匹依例上下之意敢啓傳曰知道
정조 15년
副提學李義弼疏曰伏以天祐邦家吉祥川至元子宮誕辰初屆衣尺漸長睿質益茂慈宮壽席無斑供歡慶溢殿闈欣均寰宇伏念臣以至庸愚之姿至孤畸之蹤前後恩造曠絶今古而曾無涓埃之報徒積丘山之罪跧伏畎畝自分爲明時之棄物惟我聖上天地於臣父母於臣拔諸坑坎置之袵席旣畀字牧之任又置近密之職溫諭備至恩榮出常臣感激銘鏤有淚如泉而已乃者西邑除命忽下於三朔淹病之餘顧臣殘骸危喘實無跋涉長路之勢菲才劣識亦乏整頓之望而生死向前素心所矢夷險不擇道理則宜卽謝恩命惟思殫竭及其辭陛也恩敎懇惻豚魚可孚臣非木石寧不知感怵惕出城魏闕懸心驅馳登途關山盈目行且到鳳山地忽伏奉還來之敎繼又承玉署長官之命臣始焉震越繼之惝怳莫知所以致此也噫此莫非我殿下顧而復之旣生之又寵之惟彼枯木之生花殘荄之復芽未足以喩此臣雖縻身粉骨此生此世報答無路只有世世生生隕結爲期也以臣受恩罔極之蹤凡於官職敢議去就而至若見職人器不稱猶當必辭僨敗之地況可復叨而際玆朝野同慶跛躃咸起之辰未敢言私張皇出肅候班趨參愚悃粗伸仍冒匪據有愧廉防玆陳微諒仰瀆宸嚴伏乞天地父母亟賜鐫改以安私分千萬幸甚臣無任云云答曰省疏具悉爾其勿辭察職
정조 15년
行都承旨李祖源坐行左承旨李祖承坐直行右承旨丁範祖牌不進左副承旨柳文養坐右副承旨李益運坐同副承旨鄭益祚坐直注書李海隣仕直一員未差假注書洪樂安仕事變假注書未差
정조 15년
柳文養啓曰新除授漢城府左尹申大升除拜後過三日不爲出肅依定式推考警責仍卽牌招何如傳曰允
정조 15년
柳文養啓曰來二十五日朝參日次矣敢稟傳曰停
정조 15년
柳文養啓曰大司憲洪檢掌令鄭景祚持平李景溟牌招啓辭未下執義李身晦掌令姜世綸持平尹九宗俱在外監察茶時之意敢啓傳曰知道
정조 15년
李益運啓曰都目政事今月二十四日爲之之意敢啓傳曰知道
정조 15년
承旨前望單子入之李祖源李祖承丁範祖鄭益祚落點
정조 15년
李益運啓曰事變假注書李明淵身病猝重勢難察任今姑改差何如傳曰昨日無病入次對者何敢規避乎新進怠習宜懲汰去本任古則政府錄事以好地閥兩班爲之近雖不然其名則尙存前注書李明淵典涓司直長除授仍察吏房之任萬一不勤於政府本職及闕內除草修溷之應爲事務則承宣之例兼該司提擧者難免不飭之責以此知悉時任直長姑令仍置
정조 15년
李益運以賑恤廳言啓曰漢城府牒報據東部字內民家完少頹多二戶恤典布各一疋依例上下之意敢啓傳曰知道
정조 15년
李益運以賑恤廳言啓曰漢城府牒報據西部字內民家完少頹多一戶恤典布一疋依例上下之意敢啓傳曰知道
정조 15년
辛亥六月二十一日卯時上御誠正閣輪對官入侍時左副承旨柳文養假注書洪樂安記事官洪樂游徐有聞造紙別提李持淳吏曹佐郞尹在明中樞經歷柳河喆軍器僉正李藎輔養賢庫奉事韓啓翼以次進伏訖上曰輪對官以次進前可也持淳進前奏職姓名職掌及遺在訖上曰有所懷乎持淳曰無之矣在明奏職姓名職掌訖上曰有所懷乎在明曰無之矣上曰爾居楊州之趙判府洞內乎在明曰臣家在於趙判府之墓村矣上曰爾是何年科而與誰爲親黨乎在明曰癸巳庭試登科而故正言在德之六寸矣上曰在德是癸巳老人科而曾以禮郞參於癸巳年御容都監郞廳乎在明曰然矣河喆進前奏職姓名訖上曰陳奏履歷可也河喆曰以分守門將出六矣上曰武弁之入侍也奏對履歷自科名及初仕以至見職無遺歷陳例也而近來武弁則敷奏履歷全不成樣申勅兵曹可也文養曰中樞府經歷柳河喆履歷下詢之際奏對顚錯極爲駭然推考何如上曰依爲之出擧條藎輔進前奏職姓名職掌訖上曰有所懷乎藎輔曰無之矣上曰爾以何官出六乎藎輔曰以守門將薦爲都監哨官而出六矣上曰爾兄予亦思之矣爾弟亦有所業乎藎輔曰方爲御營將官矣啓翼進前奏職姓名職掌訖上曰有所懷乎啓翼曰無之矣上曰爾居何鄕而亦爲誰族乎啓翼曰居在興德而故縣監東岳之近族矣命退上曰文書之不踏啓字何也文養還趨入上命書榻敎曰當該中官推考出榻敎承史以次退出
정조 15년
辛亥六月二十一日午時上御重熙堂右承旨入侍時右承旨徐瀅修記事官李海隣洪樂游徐有聞以次進伏訖上命書傳敎曰都承旨左承旨右承旨右副承旨皆憊矣許遞上曰承旨前望單子入之待下批牌招察任出榻敎命退承史以次退出
정조 15년
行都承旨李祖源坐行左承旨李祖承坐行右承旨丁範祖坐左副承旨柳文養坐直右副承旨李益運坐直同副承旨鄭益祚坐注書李海隣仕直一員未差假注書洪樂安仕事變假注書李羲甲仕
정조 15년
藥房提調吳載純副提調李祖源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何候臣等不任區區伏慮敢來問安答曰知道慈殿慈宮氣候一樣卿等不必入侍矣
정조 15년
李益運啓曰大司憲洪檢掌令鄭景祚持平李景溟牌招啓辭未下執義李身悔掌令姜世綸持平尹九宗俱在外監察茶時之意敢啓傳曰知道
정조 15년
李祖源啓曰右承旨丁範祖今日不爲仕進卽爲牌招何如傳曰允
정조 15년
李益運啓曰卽見忠淸兵使崔景岳諸色上番軍實有頉啓本則連幅處初不踏印封啓事體何等審愼而有此違式原啓本所當還下送而事係軍摠雖不得捧入該帥臣疎率之失不可無警推考警責何如傳曰允
정조 15년
傳于李益運曰右副承旨入侍
정조 15년
刑曹判書前望單子入之李秉模落點
정조 15년
傳于李益運曰右承旨行步無以供劇許遞前望單子入待下批牌招察任
정조 15년
李明淵汰去代以李羲甲爲事變假注書
정조 15년
以京畿監司徐鼎修狀啓法聖倉漕船還歸時致敗沙格等具格取招事傳于李益運曰法聖事奸弊迄可休矣許多隻之載穀臭載之不足又有空船之致敗又未幾何更以船隻之不知去處登聞此必法聖該鎭有別般弊瘼之故其所陸續報來者如此令廟堂嚴飭該道道臣另査出弊之由別講戢弊之方俾有實效事嚴飭行會致敗之空船與不知去處之空船事昨日京畿水使今日永宗僉使狀本徒煩酬應沙格等竝卽放送移付該道伯使之査處事一體回諭
정조 15년
以漢城府民家頹壓別單傳于李益運曰恤典題給
정조 15년
以李得臣囚單子傳于李祖承曰考律勘放後草記
정조 15년
李益運以賑恤廳言啓曰漢城府牒報據西部字內全家頹壓一戶恤典錢二兩草幕漂失十二戶恤典錢各二兩依例上下之意敢啓傳曰知道
정조 15년
李益運以兵曹言啓曰三內禁軍接濟所需別單書入之意敢啓傳曰知道
정조 15년
李益運以備邊司言啓曰因兵曹草記蛇梁萬戶崔德顯庚戌六月殿最居中今番開拆又置中考則二等居中矣其不職可知依例罷黜事傳曰該道貶目之兩次居中者自可罷黜而開拆降考後因用兩次居中例更請罷黜法例果如此乎以所記憶者言之年前相臣在吏判時於南邑倅有似此之擧其時猶以爲法例不然況兵曹已例不能記憶者乎令廟堂査問前例有無此草記許施當否草記論理稟處可也事命下矣査問吏兵曹則丁未十二月所斤僉使以上考開拆時降置中考仍以前已居中依例罷黜至於吏曹似此前例終無可考獨癸卯十二月南部都事以上考黜下降中而以其爲五考內二中之當罷職特命勿罷終因銓曹草記有勿遞命下之後臣等不能援據法例直請置之惶恐待罪之語故批旨若曰越法仍置太無意義元啓目中都事名上點下處爻周以下以此觀之雖曰京司降考中則以中施行下則以下施之旣是不易之典則前已居中者合降考計之則其爲二次居中明甚矣況兵曹旣有丁未前例則援以爲請固所當然査問以啓之意敢啓傳曰知道
정조 15년
李益運以備邊司言啓曰軍餉居末居二決杖居三推考還上居末決杖居二推考居三勿論旣有元事目還上未準捧居末拿問而若邊地守令則依前決杖舊還未準捧守令論罪事載在通編矣卽見平安前監司沈頤之咸鏡監司李文源捧未捧啓本則新軍餉居末車嶺前僉使李東蕃居二牛峴僉使趙得壽居三平南萬戶李榏新還上居末神光僉使柳鎭燁居二車嶺前僉使李東蕃居三平南萬戶李榏舊軍餉居末熙川前郡守李得臣居二牛峴僉使趙得壽居三昌城府使姜膺煥舊還上居末城山別將趙賢範居二牛峴僉使趙得壽居三寧邊前府使李書九舊軍餉全未捧吾老梁萬戶姜允鳳恃寨前僉使崔遂恭龍淵別將黃曮嗭洞前權管朴鎭協雲頭里權管金再浩金城別將李熙修於汀灘權管池正佑柔院僉使尹進吾車嶺前僉使李東蕃牛峴僉使趙得壽舊別軍餉全未捧寧邊前府使李書九楚山府使曺遠振熙川前郡守李得臣渭原郡守李栢然恃寨前僉使崔遂恭吾老梁萬戶姜允鳳龍淵別將黃曮嗭洞前權管朴鎭協於汀灘權管池正佑柔院僉使尹進五車嶺前僉使李東蕃廟洞權管胡昌祖林土別將金台魯牛峴僉使趙得壽舊還上全未捧熙川前郡守李得臣渭原郡守李栢然恃寨前僉使崔遂恭柔院僉使尹進五牛峴僉使趙得壽車嶺前僉使李東蕃龍淵別將黃曮金城別將李熙修林土別將金台魯嗭洞前權管朴鎭協於汀灘權管池正佑元還上居末三水府使許溟居二梁永權管康漢宗居三甲山府使金處漢軍餉居末江口權管李彦豐居二仁遮外前萬戶韓聖謨居三魚面前萬戶曺允彦云矣新舊還餉未捧居末居二居三及舊還餉全未捧守令邊將竝依事目勘處之意分付何如傳曰允昨年本道無異瘡痍之餘臨歲催科新舊餉與還之不能準納容有一分參恕之道其中舊還上未捧守令邊將分揀可也
정조 15년
副司直權裕權之彦前僉知權揵軍資正權恢副司直權以綱前都事權心彦前牧使權濟應前郡守權聖應前縣監權以經前掌令權儐前正郞權應範莊陵令權彝性副司果權坪權漢緯前主簿權訪前縣監權尙禧長寧殿令權熻元陵別檢權烒前參奉權應度前都事權煒前僉知權相玉權範祖前佐郞權幼學權尙貞權儆權正凝權思兼權思襄權思及權重協權實權啓萬權錫行權任權灝元權應銓權弼銓權裌進士權讜幼學權思善權正實權權重範權喆權𧩼權贇權用錫權永錫進士權應錫幼學權馥權棨進士權燁幼學權𤒩進士權業幼學權馝權潚權贊權儼權台應權大應權太應權丕應權厚應權萬應權中履權中倫權中敎權中儉權中敬權中敏權中敾權中執權中和權宜仁權裕仁權處仁權寶仁權友仁權用禮權欽權鑑進士權晙幼學權塤權尙欽權珏權㻼權復銓權達銓權翼銓權永稷權國銓權學銓權重銓權堪生員權思儼幼學權璲權烠權明佑權七紀進士權思晦生員權思浩權思浹權就度權相允幼學權鼎鉉生員權履度權應斗權禕權補權運標權是明權正九進士權以復權正三幼學權重虎權若龍權泰齡權直中權晉昌權后銓權禹度權復光生員權義度進士權得仁幼學權聖鳳權檾權漢柱權襄權橘權聖東權墅等疏曰伏以臣等之始祖卽高麗太師權幸也與其時太師金宣平張貞弼等生而同樹功於一郡沒而同受享於一廟凡爲後孫者固當一體尊奉而迺者金太師裔孫前持平養根做出一冊子名以太師廟事蹟刊行于世而假托他說誣辱臣等之始祖罔有紀極至云賜姓封爵近於傅會噫世變層生固無所不有而至於以金之孫誣權之祖則豈非傷風悖義之甚者乎京外諸宗業欲籲天辨誣而以私事上徹極知猥越先以書往復於在京金氏屢請刪去而終不回聽到此地頭一向泯默則詖說終無以闢矣先誣終無以辨矣玆敢齊聲瀝血冒昧仰瀆於仁覆之下伏願天地父母少加垂察焉蓋臣等始祖本姓金一名行安東人也當羅季迎麗祖討甄萱以雪國讎麗祖嘉之賜以權姓爵以太師使之食邑而載在勳錄此臣祖得姓受爵之本也是以文忠公臣兪棨博採十五家說以撰麗史提綱而其中有曰權幸本姓金以達權歸順賜姓權氏且考之東國通鑑輿地勝覽等書無不昭載其事蹟文簡公臣金安國撰顯德王后陵誌曰王后姓權氏遠祖金幸守古昌郡憤甄萱之亂擧邑降高麗太祖喜曰幸能炳幾達權賜姓權官至太師其他國朝名賢之撰權氏墓文者不可殫記而亦莫不以臣祖之得姓受爵首擧而書之而今見養根之冊子則首記麗史數條而臣祖之賜姓一款逐段刪削不少槪見次記麗朝功臣錄而臣祖姓名昭載於廉泰評堅之下則又引文化柳氏譜爲之註釋而或曰泰評之下無堅權幸三字或曰堅權之下本無幸字終以臣祖錄勳置之疑信之間夫史記千古之信蹟而刪改存拔惟意所欲已不勝萬萬可駭而其下又引所謂丁都事時述尋源錄或言臣祖之墓道失而無傳或言臣祖之誌石得而徑埋無理之言不一而足末又曰本姓金而名又幸也則麗史胡不先書其本姓名而後記其賜姓之由也又曰金宣平張吉皆參開國功臣而公獨未參則拜太師賜姓之說近於傅會噫嘻此何言也臣祖之姓名勳爵垂之竹帛鐫之金石者班班赫赫如上所陳而渠乃一切變幻創出謊怪之說欲售誣衊之計者豈非誕妄之甚者乎且以先正臣李滉所撰三功臣廟記觀之其曰賜姓以寵權公者卽臣祖得姓之證也其曰功臣之號三公所同者卽臣祖錄勳之訂也其曰太師之授獨見於權譜者卽臣祖拜太師之證也其於敍事之處則曰從重而首金公其於立論之際則曰事機盡出於權公終始反覆昭然可據而實爲千古之公案則其可以時述之妄說蔽先正之信筆乎且彼以柳譜爲訂而臣等覓見柳譜則全帙十卷初無功臣錄所載者彼以丁說爲主而臣等書問其後孫則曰尋源錄初非刊集亦不在家藏又問於養根則曰得見於古簏破紙之中以此觀之其引柳譜丁說皆是譸張虛謊之說也設令眞有是錄是不過無倫悖理之一妄言而已彼養根何所取而載之於其祖事蹟以爲誣辱臣祖之資斧乎雖以向者金氏之答書論之臣等之所問只爲辨誣而其所答則專論酌獻之先後眞所謂問東答西而其書又引先正記文之語以爲退溪先生所云太師之授獨見於權譜者卽丁氏所云公獨未參之說也退溪先生所云權張二公之名廟版與史書不同者卽丁氏所云不書本姓名之說也噫彼爲說何其錯引而誤解也夫先正所謂獨見於權譜者蓋疑其太師之號不見於金張兩譜而獨見於權譜也今反以此爲臣祖未參功臣者其果成說乎至若二公之名史與版不同云者所疑者在於名字不在於姓字而史記所載則賜姓未改名之前也廟版所書則賜姓已改名之後也其不同者良有以也今反以此謂史不書本姓名者亦果成說乎金氏答書中又以爲臣門以金張二公爲配之說刊行於譜冊云而此乃金氏之創說初非權譜之所載故向於丙午年臣門對章已辨其爽實之狀則今復提起誠未知其何意也又況文正公臣金尙憲嘗銘權氏三人之墓生員臣金瑛亦撰權氏之碑而臣祖之姓爵事蹟無不備述俱在文集一按可知今日在京金氏多是文正之後養根則瑛之孫也以其子孫而不有祖先撰述之文反以時述無根之說搆虛捏無至此之極此非常情之所可測度養根則固不足責而惟彼金履翼又從而弁卷之惜乎諸金其敢曰不爲之參涉乎大抵養根之爲此冊者專由於酌獻一事蓋麗朝之開國論功竝授三太師爵號而獨於臣祖特賜姓氏者誠以倡義歸順以洗君父之恥者專出於臣祖之謀猷也邑人之立祠揭虔竝設三太師位版而特推臣祖尊以中位者誠以拯濟一方得免魚肉之禍者都是臣祖之功德也先正所謂一時事機盡出於權公之斡旋故遺民之不忘其德尤在於權公者正以此也是以每當享祀奠酌之時先獻于中位臣祖次獻于東位金公次獻于西位張公自麗初逮我朝八九百年已成定制遵而行之矣降及中間金氏後孫不遵先正勿墜定規之訓始起先獻東位之論互相爭辯亦多年所終至於推上朝廷粤在肅廟壬戌金氏疏請得準變移酌次其後八年臣門對擧陳辯還復舊制逮我英廟丁亥金氏又上疏爭之英廟還給其章有嚴隄防息鬧端之敎而其時筵中又有一時奠酌自然無先後之敎於是乎三位竝獻之規行而權金之爭息矣凡今兩家之人苟能仰體先朝息鬧之盛意則孰敢異議於其間而竝獻之擧猶不滿意欲務勝之心漸有所層激故養根之書所以作也其書所載備言金太師之當爲首功權太師之不當先酌而憑空立說引虛爲證刊布中外疑亂耳目者顧其意必欲歸首功於其祖而將圖先獻之計也不亦巧且險乎噫養根之許多構誣孰非可痛而至於姓爵傅會等說尤不可一日播傳於世矣伏乞聖明俯加照燭特賜處分金養根所刊冊子亟命有司收聚燒火仍治其誣人始祖之罪俾雪臣等千古之痛焉臣等無任瞻天伏地屛營祈懇之至謹昧死以聞傳曰二去壬戌與己巳諸金諸權之互相疏辨各有處分至先朝丁亥又以此事諸金之疏籲也特命三版奠獻竝行於一時爲兩家人者俱當奉以遵守無敢舛詿豈可以無稽之證刊不緊之書致有此煩浼乎況此疏語尤異於奠獻爭端則別無分析立落者原疏還給所謂刊行之冊一言以蔽之曰不緊設令分明徵據之蹟在於信史近千年未遑之事今豈可編之而印之乎此事止鬧固不輕官藏件卽令校書館洗草至於私件散在之本非朝廷所可收聚區處者雖有之公件洗草之後特一郢書燕說何足有無於其間乎此意令兩家知悉此後似此爭辯之疏無敢來呈之意一體嚴飭
정조 15년
禮曹判書徐浩修副司直李敏輔等疏曰伏以臣等俱以空疎素昧音律而向於太廟齋殿之引對伏承提擧樂院之命仍以祀享樂章尙闕一篇成書聖敎諄諄取進樂學軌範樂院歌譜諸書之指授義例俾臣等編摩以進臣等退而悸恐不揣愚陋一惟聖訓是遵是式先序樂章繼以歌譜編進雅俗二部而第於宮享樂成竊有區區微見敢此冒進焉臣等謹稽成俔樂學軌範風雲迎神用六成社稷迎神用八成太室文廟迎神用九成蓋本諸周官之六變而天神格八變而地祇至九變而人神享之文也國初臣朴堧上疏言周官樂成之義曰祀天神降神四宮樂變六成六變者取卯之數六也圜鍾宮二成姑洗宮二成南呂宮一成大呂宮一成祭地祇降神四宮樂變八成八變者取未之數八也亟鍾宮二成蕤賓宮二成應鍾宮二成蕤賓宮二成享人神降神四宮樂變九成九變者取金之數九也黃鍾宮三成仲呂宮二成南呂宮二成夷則宮二成每祭降神四宮及樂變之數各有所據不可損益今以軌範之成憲朴堧之疏論參考於周官大司樂註疏則祀天神先圜鍾而用六變者以圜鍾屬卯而卯爲正東帝出之方從卯至申其數六也祭地祇先亟鍾而用八變者以亟鍾屬未而未爲西南養物之方從未至寅其數八也享人神先黃鍾而用九變者以黃鍾屬子而子爲正北陽生之方從子至申其數九也鄭玄所云先奏是樂以致其神者卽後世迎神之曲而成數之分屬於天地人厥義甚微唐太宗之降神四曲議者以爲非古制良有見于此也臣等竊伏惟念我聖上篤虞舜羹墻之慕追元聖制作之盛凡於宮享儀節酌古參今必誠必愼情文允協器數咸秩而獨於迎神樂成因掌禮之臣議進三成載之歌譜遂與太室文廟之樂成不免有參差夫治莫貴於禮樂禮樂莫京於祀享方今化理彬郁駸駸乎百度惟貞則況於至重至大之典宜求盡善盡美之實伏乞下詢大臣館閣而裁處焉臣等無任云云答曰省疏具悉所請問議事依施
정조 15년
辛亥六月二十二日卯時上御重熙堂右副承旨入侍時右副承旨李益運假注書洪樂安記事官洪樂游徐有聞以次進伏訖上敎益運曰權裕疏見之乎益運曰見之矣上曰曾在先朝丁亥權與金亦有爭辯而其時則金氏勝乎益運曰別無勝負矣其時所爭則只是位次先後而先朝旣命一時竝享則固無可爭之端因爲息鬧矣今則刊行冊子之故權家則以爲改易姓字爲辨誣之擧矣上曰此書予亦見之而金履翼作序文矣今以無稽難信之事徵之於千載之下以起鬧端有甚意味大抵不緊則甚矣今若將此書洗草可謂初無是事也益運曰論以位次則金氏之欲爲居先容或無怪矣上曰旣洗其書頒此下敎則金氏或以爲抑鬱耶益運曰處分至當渠輩焉敢有異議乎命書疏批訖命退承史以次退出
정조 15년
辛亥六月二十二日辰時上御重熙堂左承旨入侍時行左承旨李祖承記事官李海隣洪樂游徐有聞以次進伏訖上命讀公事書判付訖命書傳敎曰次對時已知其難强刑曹判書李𡊠許遞前望單子入之待下批牌招察任命退承史以次退出
정조 15년
行都承旨李祖源坐行左承旨李祖承坐右承旨李義弼坐直左副承旨柳文養坐右副承旨洪義榮坐直同副承旨李益運坐注書李海隣仕直一員未差假注書洪樂安仕事變假注書李羲甲仕
정조 15년
李祖承啓曰大司憲洪檢掌令鄭景祚持平李景溟牌招啓辭未下執義李身晦掌令姜世綸持平尹九宗俱在外監察茶時之意敢啓傳曰知道
정조 15년
李祖源啓曰同副承旨鄭益祚今日不爲仕進卽爲牌招何如傳曰許遞前望單子入之待下批牌招察任
정조 15년
承旨前望單子入之洪義榮落點
정조 15년
傳于李益運曰軍士房承旨入侍
정조 15년
傳于洪義榮曰當該承旨推考
정조 15년
以黃海監司李敬一狀啓道內癘疫方痛向差死亡數爻開錄事傳于李益運曰以所聞較所報一邑之大豈有如是數少之理乎若此則豈可曰一向熾盛乎其爲不能據實枚報之罪一二名報營時一也五六名報營時一也十名內外亦一也此狀啓還下送後復若此當該報來諸邑守令當一竝施以罷拿之典令廟堂嚴飭
정조 15년
以平安兵使李漢豐道內邊將今春夏等褒貶啓本傳于洪義榮曰昨年特軫關西各鎭之弊別擇鎭將下送也洪景休李愼培則五考純褒後使之卽屬各該隨行之營門而其餘李榏成鎭殷南耆喆南志復洪燮仁等亦令待五考純褒外職陞遷蓋榏等持身異於京校舊勤意謂十分修擧觀此貶目榏與鎭殷與志復可知其小心奉公甚可嘉也準瓜後善地陞遷望筒懸註事申明分付銓曹燮仁則以引滿爲題可知其不能絶飮所當嚴處而旣云政則無闕姑且參酌更欲觀來頭先令帥臣嚴棍懲礪無若耆喆之犯科事嚴飭旣爲西民拔例差遣則差遣之後置之相忘其可曰實政乎伊後各人姓名書付榻邊以爲常目之資渠輩雖欲放忽若念渠輩姓名之長在目中焉敢不殫竭所知乎亦令帥臣將此意申加嚴飭鎭還之弊方欲銳意釐正先自江界始而此亦鎭邊將與泛泛差遣者自別各令渠輩從所見報來後卿亦論理爲先別爲狀聞期於快蘇外此鎭弊監營則屢問屢飭而兵營則㚲無皁白云何其沁泄之甚耶竝須惕念事回諭
정조 15년
李益運以戶曹言啓曰京畿水使申㬚狀啓以爲德積鎭留鎭將廉處行牒呈內全羅道法聖倉善字漕船一隻所載稅穀無事上納回還之路今月初三日到本鎭屬蔚島致敗格卒九名幸得圖生孫一壽洪鸎囀金辰南崔一九成男金等五名俱爲渰死敗船木物一時漂流云聞甚驚駭發遣帶率軍官金方彦使之摘奸待其回告追後狀聞爲辭矣卽者善字船格卒洪鶯囀金辰南崔一九成男金等四名來現本曹洪鶯囀等俱是狀聞中渰死人姓名而來言生活故問其事情則所告內致敗時一船格卒各自圖生之時渠等四名同乘帆席屢日漂流而孫一壽落水渰死渠等四名漂至海州僅得生活受營邑立旨上來云四名之生活誠爲多幸而留鎭將廉處行之不能探察遽然牒報極爲可駭拿致本營嚴棍懲礪人物生死事係愼重而只憑鎭將之報糢糊登聞亦極疎忽當該帥臣申㬚推考警責空船之歸路致敗屍體之亦未拯得俱甚可疑今此洪鶯囀等四名依玄字船漕卒例下送本道監營其間情節一體嚴査之意分付何如傳曰允裝發漕船之許多隻一時致敗前此飭敎何如則如有紀綱該倉還歸之船隻又豈敢陸續犯科乎此已萬萬可駭而然猶不足昨日帥臣則以幾名渰死登聞今日度支則以幾名還生來現草記事未前聞如許帥臣將焉用哉奏御文字何等審愼而以生爲死致有此現露此而等閑看過後弊難言卿曹問備之請弱矣當該水使申㬚爲先削職令該府拿來嚴問捧口招重勘留鎭將令道臣捉來嚴治雖曰不在本鎭其罪焉逭徵債僉使金忠國罷職以此草記行會完伯處使之拔例嚴査後勿敢作奸可也
정조 15년
李益運以賑恤廳言啓曰漢城府牒報據西部字內全家頹壓一戶恤典錢二兩漂失草幕十四戶恤典錢各二兩完少頹多六戶恤典布各一疋依例上下之意敢啓傳曰知道
정조 15년
李益運以賑恤廳言啓曰漢城府牒報據南部字內全家頹壓三戶恤典錢各二兩完少頹多一戶恤典布一疋依例上下之意敢啓傳曰知道
정조 15년
洪義榮以兵曹言啓曰景福宮衛彦晉任東杓俱以身病猝重旬月之內無望供職呈狀乞遞實病旣如此則輪番之任不可久曠竝改差何如傳曰允
정조 15년
李益運以司譯院都提調意啓曰依下敎張濂還屬譯案之意敢啓傳曰知道
정조 15년
李祖承以義禁府言啓曰時囚罪人李得臣考律勘放後草記事命下矣李得臣傳旨內舊軍餉居末依事目拿處罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李得臣杖一百收贖告身盡行追奪放送何如傳曰允如有功議各減一等
정조 15년
李祖承以義禁府言啓曰李得臣杖一百收贖告身盡行追奪照律草記批旨內如有功議各減一等事命下矣李得臣六代祖楘扈聖原從功臣麟坪大君五寸親云功議各減一等杖八十收贖奪告身三等之意敢啓傳曰知道
정조 15년
李祖承以義禁府言啓曰三水前府使許溟車嶺前僉使李東蕃仁遮外前萬戶韓聖模等拿處事傳旨啓下矣許溟李東蕃今方待命卽爲拿囚而韓聖模時在京畿江華地云依例發遣府羅將拿來何如傳曰待待命拿囚已掌囚者區別功議考律勘放後草記可也
정조 15년
李祖承以義禁府言啓曰時囚罪人許溟李東蕃區別功議考律勘放後草記事命下矣傳旨內許溟段元還上居末李東蕃段新軍餉居末竝依事目拿處罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李東蕃無功議云杖一百收贖告身盡行追奪許溟十一代祖琮敵愾功臣云功減一等杖九十收贖奪告身四等放送何如傳曰允
정조 15년
辛亥六月二十三日卯時上御重熙堂軍士房承旨入侍時軍士房承旨李益運假注書洪樂安記事官洪樂游徐有聞以次進伏訖上命書傳敎曰武士試射日字待下敎事已有下敎矣皆令明日來待日熱如此當以平戎服親臨只應射人具戎服待令比內試射稍存事面而旣非大殿座侍衛及繖扇置之承旨試官入侍事分付都政亦在明日試射朝前當畢試依初擇日爲之事分付兩銓出傳敎又命書傳敎曰奴婢之弊嶺南最難嶺南之中安東數多新除府使難於遠離衆所共知如是之際公而曠務私而拂情可謂兩妨安東府使金魯永改差明日政擇差下送鳳山之痛戢鄕弊非得人難以責效梁山之積瘼蘇救亦非等閑差遣處竝令銓堂知悉豫加留意於得人之方其他初仕也守令也邊將也竝各擇擬事分付兩銓出傳敎又命書榻敎曰明日試射時試官壯勇營兵房訓御將入直閣臣玉堂各一員兩營武從事官爲之出榻敎又命書傳敎曰欲爲下敎已有筵話今番慈宮進獻物單安寶時尙瑞院官員明日政陞遷六品職下人令該曹施賞出傳敎又命書傳敎曰承旨房仍以右副承旨爲軍士房出傳敎命退承史以次退出
정조 15년
行都承旨李祖源坐行左承旨李祖承坐右承旨李義弼坐左副承旨柳文養坐直右副承旨洪義榮坐同副承旨李益運坐直注書李海隣仕一員未差假注書洪樂安仕直事變假注書李羲甲仕
정조 15년
以刑曹啓目洪州前營將洪龍運拿棍一款便是宥旨前事而當初保授旣出特敎臣曹不敢擅便事傳于李祖承曰今次決棍付之赦令特爲分揀退限五十日又或過限更爲決棍期於捉納旣曰待捉納放送則豈可未久旋放以示令不信之意乎以此意嚴飭該道
정조 15년
以京畿監司徐鼎修啓本獻陵有頉處修改事傳于李益運曰發遣偏裨更審工役勤慢狀聞事回諭
정조 15년
以江原監司尹師國啓本罪人金雲通川郡到配事傳于李益運曰苟有偸斫之事爲墓監者具由先稟然後當報該曹而不此之爲始因到配狀本知有偸斫大抵偸斫亦有法典中許多層節則今於該曹關辭只稱長養木不言大中小株數亦違通編法例當該堂上從重推考初不稟告之墓監所當嚴處而今姑參酌後勿如是之意令該曹嚴飭該監等處徒配以上纔有赦命厥漢令道伯捉來嚴刑懲礪放送事回諭
정조 15년
李祖源以吏曹言啓曰鐵山府使李鵬運以三年窠守令兩次居中其間一中雖因赦令蕩滌其不治可知依例罷黜何如傳曰允
정조 15년
傳于李祖源曰淸白吏子孫忠臣後裔西北松都人繡啓純褒五考連上人依例收用
정조 15년
都政吏批判書鄭昌順參判閔鍾顯參議李勉兢行都承旨李祖源進啓曰今都目大政各其仕滿應遷者相避及未準朔監察禁府都事戶曹刑曹工曹漢城府郞官平市署官員五部令各司久任時推人員竝擬何如傳曰允
정조 15년
又啓曰四館陞出六品時例有九處講後陞六之規而承文院褒貶如或有故過限則四館積滯不可不慮故自前雖未經九處講亦有陞六之規矣今春夏等褒貶不得爲之故當出六品未免積滯依例遷轉何如傳曰允又啓曰守令多窠今當差出而未準朔禁軍將及邊將虞候中軍都事守令察訪竝擬何如傳曰允又啓曰蔭仕六品官之陞五品者每於過都政後照擬而見今在職者絶無經一考之人故五品官無以推移備擬未經一考之人依例勿拘陞擬何如傳曰允以李宗明爲掌苑別提尹載五爲司饔主簿金獻行爲活人別提申光直爲敦寧主簿南寅老爲金浦郡守徐季修爲高靈縣監李承薰爲平澤縣監李顯民爲定山縣監成鍾仁爲梁山郡守李斌爲連源察訪沈鏶爲黃山察訪柳師模爲狼川縣監李鳳翼爲靑巖察訪崔粹翁爲慈仁縣監沈鏗爲靈巖郡守李檍爲寶城郡守金命赫爲礪山府使田文顯爲鳳山郡守李潤章爲平山府使李膺福爲海南縣監沈公著爲大丘判官金宗範爲沃川郡守崔時淳爲吏曹正郞李洛秀爲掌樂主簿鄭德濟爲司圃直長尹秤爲平市直長趙有善爲內資直長朴興緖爲司宰直長朴瀅爲軍威縣監吳正根爲保寧縣監李龜雲爲咸平縣監金宗垕爲鎭岑縣監金履運爲南部令李廷書爲西部令金載華爲木川縣監尹最遠爲刑曹佐郞金致正爲昌樂察訪林懋遠爲刑曹正郞柳弘源爲巨濟府使趙儀達爲尙瑞直長金世根爲濟用奉事金履恭爲司饔奉事李箕元爲禁府都事李燁爲掌苑奉事鄭元林爲軍資奉事李晉秀爲工曹正郞申光祜爲敬陵令申光直爲刑曹佐郞元綮鎭爲肅川府使宋益休爲龍川府使李祖源爲冬至兼謝恩副使金蓍耉爲金海府使
정조 15년
以冬至兼謝恩正使望筒傳于李祖源曰以實病耆社何以差遣乎更爲擬入
정조 15년
以朴瀅源爲尙瑞副直長李義度爲引儀申百祿爲高敞縣監權熻爲平市令李宗明爲監察李得休爲奉常正金洪運爲奉常僉正李益賢爲郭山郡守金履運爲永禧殿令趙㞳爲昆陽郡守具絳爲珍島郡守成夏鎭爲利城縣監丁範祖爲禮曹參判洪明浩爲右尹呂萬永爲敦寧都正具壽漢爲漆原縣監南公轍爲司僕僉正李義鳳爲司成李普天爲宗簿正邊慶遇爲會寧府使沈能翼爲書狀官
정조 15년
以冬至正使望筒傳于李祖源曰左相亦耆耉況獨相乎然則此望筒無異於無乎大臣外宗親儀賓中擬入昌城都尉往來太多光恩副尉今年往返外比安春君一人外無可擬之人此一款每欲闊狹有筵敎者屢矣一品重臣付判中樞差遣無所不可專對體重事異常格可合通擬者問于大臣擬入
정조 15년
以趙儀達爲引儀鄭時養爲廣興副奉事金得範爲監察典籍二單安重默金必宣以金載一爲典籍李晩祥爲刑曹佐郞鄭養善爲長寧殿令申大偀爲長津府使李厚培爲鐵山府使禁府都事李箕元司饔奉事金履榮相換
정조 15년
傳于李祖源曰邊倅宜擇聞甚老病新除會寧府使改差今日差代
정조 15년
鐵山府使李厚培祥原郡守南宮玾相換以李鎭成爲禁府都事朴瀅源爲尙瑞直長申大升爲安東府使鄭東簡爲南部令李世胤爲社稷令尹五榮爲顯陵令
정조 15년
以會寧府使望筒傳于李祖源曰道來遞來守令中有聲績人擬入
정조 15년
以洪履簡爲尙瑞副直長金弘道爲掌苑別提朴惺爲活人別提申大偁爲廣興主簿徐瀅修爲成川府使許任爲會寧府使李雨普爲長興主簿金鎭源爲內贍主簿吳載純爲冬至兼謝恩正使
정조 15년
傳于李祖源曰在外及未肅拜兩司許遞今日政差出玉堂中以江陵府査事御史下去人亦爲許遞差代
정조 15년
李祖源啓曰今日政新除授臺諫竝待下批一體牌招何如傳曰允
정조 15년
以金樂行爲濟用副奉事李永穆爲執義尹光普爲掌令鄭來百爲持平李殷模爲副修撰李洛秀爲工曹佐郞尹載五爲監察金理一爲司饔主簿趙儀達爲禁府都事田義顯爲陽德縣監柳謐爲健元陵令嚴耆爲宗簿主簿李彦五爲校檢會寧府使許任今加嘉善加資事承傳贊儀李昌郁楊根郡守李衡弼相換金象禹爲引儀李榮祚爲敦寧主簿李鼎運爲右尹李厚生爲司僕主簿李應燁爲掌樂主簿權逴爲監察吳應常爲軍器正李義度爲禁府都事鄭冕綏爲康陵參奉李源明爲翼陵參奉李喆祚爲貞陵參奉閔光誼爲順陵參奉嚴思勉爲寧陵參奉李龜星爲慶基殿參奉尹光浚爲禮賓參奉李光斗爲典獄參奉鄭魯榮爲徽陵別檢李得江爲引儀左尹洪明浩右尹李鼎運
정조 15년
兵批判書金文淳參判李洪載參議李夔參知孟至大右副承旨洪義榮進啓曰各道營將虞候今當差出而擬望之人乏少未準朔守令竝擬何如傳曰允
정조 15년
以丁範祖爲副摠管孟廷幹爲忠壯將張重吉爲大丘營將李翼鉉爲淸州營將李東善爲忠州營將閔有洙爲三陟營將邊德淳爲南虞候金世徵爲江原監營中軍金載仁爲黃海兵虞候訓鍊主簿單申益文李潤彬爲京畿水使李檍爲訓鍊副正尹弘儉爲忠淸兵虞候李顯三爲慶尙左水虞候異在新爲德積僉使韓聖寬爲西生僉使李文伯爲馬梁僉使安尙恬爲蛇梁萬戶韓弼禹爲永登萬戶閔仁喆爲呂島萬戶副司果單具命德李明祿梁成龜趙敬日李顯道韓德增
정조 15년
傳于洪義榮曰訓鍊正之代除實病及以守令被罪者外擬入
정조 15년
以吳文常爲訓鍊正金樂水爲訓鍊判官趙光德爲慶尙左兵虞候孫昌軫爲昌洲僉使崔宗爀爲文城僉使趙學枋爲乶下僉使陸重昌爲潼關僉使崔在賢爲美錢僉使沈鍰爲寅火堡萬戶金南瑞爲吾老梁萬戶劉斗億爲包伊萬戶徐廷潤爲位羅萬戶金得臣爲古突山別將嚴重武爲晴川別將蔡百休爲僉知禹允益河泳爲景福將李厚培爲訓鍊副正沈弘祖爲訓鍊主簿蔡顯一爲平安兵虞候李鉐爲全羅監營中軍李晴爲北評事申鏶爲舒川萬戶崔鎭世爲豐山萬戶姜碩儁爲南村別將同知單韓允度僉知單李元祥尹致宖金夢彩姜世重爲五衛將金處純爲都摠經歷李寬會李秉道爲都摠都事徐潤璞爲訓鍊主簿李春燮爲龍津萬戶金光得爲靑水萬戶副護軍單邊慶遇
정조 15년
傳于洪義榮曰在外忠壯將五衛將改差今日政差出
정조 15년
以曺翰振爲五衛將李顯昌爲忠壯將李馨秀爲宣傳官金儀祥爲武兼李潤默金鍾翕爲都摠都事僉知單閔致愼副護軍單李得濟徐英輔申暹具埉副司直單柳戇閔台爀丁範祖金魯永徐瀅修李敏采鄭益祚金方行朴奎淳李義鳳尹光普副司果單李元膺
정조 15년
傳于洪義榮曰未肅拜堂上宣傳官改差今日政差出
정조 15년
以李邦翼爲忠壯將金處純爲訓鍊副正李溏具明德爲宣傳官曺允獻爲黃海監營中軍李萬吾李文耆爲訓鍊主簿副護軍單張重吉李東善李翼鎭閔有洙以李胤謨爲忠翊將尹弘心爲都摠經歷梁成龜李明祿爲武兼方處義爲加設訓鍊僉正金學麟爲加設訓鍊判官梁鎭衡黃在中李重恒爲加設訓鍊主簿訓鍊主簿李熙章金宗澤減下以李旭祥爲訓鍊副正金鎭九爲都摠都事副司直單李泰永
정조 15년
傳于洪義榮曰宣傳官不擇當該兵曹判書推考
정조 15년
以吳文常爲內乘朴宗和爲宣傳官具世元爲五衛將李光浹爲訓鍊僉正金志學爲訓鍊主簿副護軍單李邦翼李禹鉉全膺舜李身晦姜世綸副司直單尹九宗副司果單金熙采
정조 15년
傳于洪義榮曰兵批聞有虛司果云新除訓鍊正今姑改差內乘吳文常仍任前職內乘之代令兵曹時仕中一邊擬入一邊言送大臣事分付
정조 15년
傳于洪義榮曰以秩卑人疏通一款日前纔有申飭騎士將近果通融差擬猶不若實職東銓則頗擧風殊可嘉也又以郡守言之名雖相換實則新除而兵批則不爲擧論當該判書推考今則諸窠皆差代難以作窠各道中軍中內遷卽爲差代事分付
정조 15년
以許爲京畿監營中軍李晉秀爲訓鍊正尹範會爲訓鍊判官具命德爲武兼李煥益尹範益爲宣傳官徐益修白光儀柳煒白仁喆印宗瑞爲部將李仁默金四澤閔崙韓昌國爲守門將小農堡權管單朴致煥同仁權管單李元臣雙靑權管單李春蕃於汀灘權管單丁俊起大坡兒權管單金允成小坡兒權管單李啓發黃拓坡權管單康思胤副司果單李性林趙永祥成道明以具縉洪栒金鎭九爲宣傳官李顯道爲訓鍊主簿鄭學耕爲宣傳官趙台鎭爲都摠都事趙爲武兼元晦鎭爲內乘訓鍊正吳文常仍任事承傳韓德增爲武兼
정조 15년
以執義李永穆掌令尹光普持平鄭來百牌不進罷職傳旨傳于李祖承曰只推
정조 15년
李祖承啓曰大司憲洪檢掌令鄭景祚持平李景溟牌招啓辭未下執義李永穆掌令尹光普持平鄭來百牌不進監察茶時之意敢啓傳曰知道
정조 15년
洪義榮以都摠府言啓曰今日入直內三廳武兼禁軍及軍兵等當爲中日習射而都政相値不得爲之之意敢啓傳曰知道
정조 15년
洪義榮以兵曹言啓曰今日別試射時未入格禁軍依局出身例減番便否論理草記事命下矣禁軍番次旣以折半入直定式之後除雜頉實入外猶有餘數以此推移替直則別無偏苦之端未入格之類二十四人限二朔減番之意敢啓傳曰知道局出身老也故減二朔番此輩之於局出身年多者不過老兄少弟餘皆孫曾之齒此亦恩典不可混圂限一朔除番可也
정조 15년
義禁府啓曰京畿前水使申㬚令該府拿來嚴問捧口招重勘事傳旨啓下矣申㬚時在任所云依例發遣府都事交龜後拿來何如傳曰允新除授水使當日辭朝
정조 15년
備忘記京畿水使李潤彬下直長弓一張長箭一部片箭一部筒兒一箇賜給
정조 15년
李益運以扈衛廳大將言啓曰親臨試射時本廳軍官未入格不過四人今朔餘番只有三日雖非此四人新付料做度軍官自有推移替直之道未入格軍官高麟得方處敬金運成邊在華等處謹以傳敎內辭意曉諭後仍爲減番之意敢啓傳曰知道
정조 15년
辛亥六月二十四日卯時上御春塘臺入直將士軍兵試射入侍時行左承旨李祖承右承旨李義弼左副承旨柳文養同副承旨李益運記事李海隣假注書洪樂安記事官洪樂游徐有聞直閣徐榮輔檢校待敎沈象奎試官壯勇營兵房金持默訓鍊大將趙心泰御營大將李邦一檢校直閣李晩秀校理申馥禁衛從事官李甲會御營從事官吳應常以次侍立訖上具平戎服乘輿出延生門入靑陽門至春塘臺降輿陞座上曰今日有雨意不老門丹楓亭分所擧行而臺上試官外入侍將臣及承旨分詣分所可也上敎文養曰都政望筒勿令司謁與別監往來使院隷來納而入侍注書捧入可也上曰試官中應射者先爲應射於臺上可也持默心泰等以次應射訖上命書傳敎曰自陞資望筒未妥多矣兵曹判書金文淳爲先從重推考出傳敎又命書傳敎曰久勤差除宜先禁旅而二十餘年諸人公然陳置以仕僅六年之京校擬入兵判事尤未妥更爲推考此外餘度如是爲之則難免重勘此意各別嚴勅出傳敎又命書榻敎曰鐵山府使李厚培祥原郡守南宮玾相換出榻敎上曰京畿水使望以會寧府使遞來人擬入可也賤臣承命出傳上曰戶曹郞廳持賞格來待而左承旨與直閣分詣待試記頒下次次頒賞可也上敎有聞曰汝何爲不赴政廳而在此耶有聞曰兼史已進去矣上曰下番翰林之必赴於生進坼榜及賓廳都政者爲其取錄於時政記也汝誠不知翰苑故事也有聞先退記注官金鳳顯追入上敎祖承曰今日賞加人竝於都政下批而當付實職者隨窠排擬事分付可也上命宣傳官呼諸新來將士軍兵應射頒賞訖上由暎花堂還內諸臣以次退出
정조 15년
行都承旨李祖源坐行左承旨李祖承坐右承旨柳文養坐直左副承旨洪義榮坐右副承旨李東顯坐直同副承旨李益運坐注書李海隣仕直一員未差假注書洪樂安仕事變假注書李羲甲仕
정조 15년
洪義榮啓曰今日御營廳南小營下番軍兵賞試射時東營集春營西營入直軍除出標信請出之意敢啓傳曰知道
정조 15년
李祖承啓曰大司憲洪檢掌令鄭景祚持平李景溟牌招啓辭未下執義李永穆掌令尹光普持平鄭來百未肅拜監察茶時之意敢啓傳曰知道
정조 15년
李祖源啓曰右承旨李義弼今日不爲仕進卽爲牌招何如傳曰許遞前望單子入之待下批牌招察任
정조 15년
傳于洪義榮曰守令邊將留待
정조 15년
承旨前望單子入之李東顯落點
정조 15년
傳于李益運曰守令邊將入侍
정조 15년
傳于柳文養曰他承旨入侍
정조 15년
李祖源以司饔院都提調意啓曰今七月二十三日承旨入侍時傳曰今番陳賀物膳湖西則皆以乾雉封進京營庫封進猶以非節皆許代捧作爲定式則本道亦當往復廚院而循例封進道伯事殊甚疎忽此後別陳賀物膳中除非時品以他物代捧事定式果品亦然一體定式因此而有一番提問者湖西則物膳朔膳皆不封進自京廳代封度支定例中朔膳價米乾秀魚價米名色卽此也獨於陳賀物膳如是封進無意義令廚院及度支惠廳詳考文跡及委折仍令廚院指一論理草記事命下矣取考度支惠廳文書則戶曹初無可考之例惠廳謄錄中只有二去丁未年忠淸監司往復該廳之報辭有曰王世子冊禮時陳賀方物物膳依辛卯年例封進事關文來到方物依例封進而各殿物膳辛卯年則大同設置之前大同後則本道物膳生鰒食鹽外皆自本廳封進今番依大同後謄錄擧行云云則惠廳題辭云冊封時物膳則非如節産進上之比且考辛丑年上尊號時謄錄則物膳自本道封進價米會減一依辛丑年例封進爲辭矣以此見之大同設置時物膳竝自京廳封進而陳賀物膳不在其中故辛丑年卽大同已設之後自本道封進丁未年又有此往復自本道封進矣陳賀物膳之獨令本道封進委折只有非如節産進上之比八字而已而辛丑以上該廳亦無謄錄更無可據之蹟大抵物膳之作爲京貢爲除外邑封進之弊而其時則京貢主人進排物種故該廳題辭中有非如節産之語似以許多物種之猝難自京辦得故也今則京貢變爲價米無物種進排之事陳賀物膳移作京貢則旣無貢人難辦之慮可除外邑封進之弊一依朔膳例竝作京貢令該廳區別物種磨鍊價米定式施行似爲便宜而御供體重自本院有難擅便上裁何如傳曰令廟堂更爲指一稟處可也
정조 15년
李益運以戶曹言啓曰卽接廣興倉所報則來七月朔祿牌請受自庚戌七月至今六月合十二朔祿俸輸納次倉官進去于西部龍山坊判府事兪彦鎬所住處則日前已爲下往安城地云大臣在鄕外則令地方官月廩輸送載在大典通編依此擧行之意分付該道何如傳曰允
정조 15년
李益運以賑恤廳言啓曰漢城府牒報據西部字內全家頹壓一戶恤典錢二兩完少頹多一戶恤典布一疋南部字內全家頹壓二戶恤典錢各二兩依例上下之意敢啓傳曰知道
정조 15년
李益運以賑恤廳言啓曰漢城府牒報據西部字內全家頹壓三戶恤典錢各二兩漂失草幕六戶恤典錢各二兩完少頹多一戶恤典布一疋依例上下之意敢啓傳曰知道
정조 15년
柳文養以承文院都提調意啓曰本院製述官李彦五移職代前縣監丁俔祖差下付軍職冠帶常仕何如傳曰允
정조 15년
洪義榮以觀象監言啓曰本監天文學兼敎授金象禹六品遷轉代前正洪九成術業頗精依例差下使之付軍職冠帶常仕何如傳曰允
정조 15년
洪義榮以訓鍊都監言啓曰六月十八日永肅門入直及參班局出身等鳥銃入格別單判付內各減番二朔未入格局出身等亦爲減番二朔而異於哨軍則減番二朔替入者當偏苦每番除出十餘名權作一番減番間替入事命下矣一自壬寅年武藝廳出身窠三十名有闕勿補之後時存局出身都數爲一百三十七名而除此減番六十四名則餘數只爲七十三名矣就餘二局各除十二名分排三番每番二十四名式明日爲始限二朔輪回入直之意敢啓傳曰知道
정조 15년
洪義榮以訓鍊都監言啓曰謹依別單判付六月十八日永肅門入直及參班局出身中年至七八十者從軍四五十年者竝區別書入之意敢啓傳曰令該曹各加一資口傳下批後卿須與都提擧相議給米肉俾各醉飽可也
정조 15년
辛亥六月二十五日卯時上御熙政堂守令邊將入侍時行都承旨李祖源右承旨柳文養右副承旨洪義榮同副承旨李益運假注書洪樂安記事官洪樂游徐有聞成川府使徐瀅修巨濟府使柳弘源肅川府使元綮鎭長津府使申大偀平山府使李潤章礪山府使金命赫龍川府使宋益休鐵山府使南宮玾梁山郡守成種仁靈巖郡守沈鏗金浦郡守南寅老寶城郡守李檍昆陽郡守趙㞳珍島郡守具絳祥原郡守李厚培楊根郡守李昌郁大丘判官沈公著陽德縣監田義顯高靈縣監徐季修平澤縣監李承薰定山縣監李顯民狼川縣監柳師模慈仁縣監崔粹翁海南縣監李膺福軍威縣監朴瀅保寧縣監吳正根咸平縣監李龜雲木川縣監金載華高敝縣監申百祿利城縣監成夏鎭漆原縣監具壽漢美錢僉使崔在賢昌洲僉使孫昌軫文城僉使崔宗爀馬梁僉使李文伯西生僉使韓聖寬德積僉使呂在新潼關僉使陸重昌乶下僉使趙學枋靑水萬戶金光得豐山萬戶崔鎭世舒川萬戶申鏶包伊萬戶劉斗億位羅萬戶徐廷潤吾老梁萬戶金南瑞寅火堡萬戶許鍰龍津萬戶李春變呂島萬戶閔仁喆蛇梁萬戶安尙恬永登萬戶韓弼禹以次進伏訖上曰守令以次進前而邊將則於前楹外令宣傳官呼名進前可也瀅修等以次進前奏職姓名訖祖源曰守令中申大升有拘忌金蓍耉在外金宗範有病許任則在任所俱未來待初仕人亦爲留待矣上曰初仕人亦爲入侍賤臣承命出傳與康陵參奉鄭冕綏翼陵參奉李源明貞陵參奉李喆祚順陵參奉閔光誼寧陵參奉嚴思勉典獄參奉李光斗偕入進伏訖上曰初仕人進前冕綏等以次奏職姓名訖祖源曰筵席事體何等嚴重而順陵參奉閔光誼巨濟府使柳弘源起伏之際擧措極爲駭然竝推考何如上曰依爲之出擧條上敎祖源曰已爲會同坐乎祖源曰臣方帶夙夜之役姑未行之矣上曰卿未嘗出疆乎祖源曰然矣益運曰昨年關西邊將差送時以大吉號里權管五考內居中下則提稟而請罪兵判事命下矣今番褒貶該權管居中何以爲之乎上命書傳敎曰昨年關西七鎭邊將差遣也以大吉號里之尤屬厭且薄其時以五考內若居中下則其不堪任可知當該兵判本堡近地補外已有飭敎該權管今旣居中其在信令之道豈可棍治權管而止乎然重臣外補體重纔遞南邑又畀西郡揆以事面或涉如何當該判書李𡊠罷職以爲當銓之臣爲人擇官之戒出傳敎上敎喆祚曰爾是誰氏之族乎祖源曰此是故承旨壽勛之子矣上曰有其父之典刑矣上敎源明曰此是李洪載之子乎文養曰然矣命退諸臣以次退出
정조 15년
辛亥六月二十五日申時上御重熙堂坐直承旨入侍時右承旨柳文養記事官李海隣洪樂游徐有聞以次進伏訖上命書傳敎曰昨於寶城倅望筒偶然越點今日試問於兵曹備局果然然則吏判之檢擬固是矣而年前一時權作之窠尙不區處者豈成說乎因此又命謄入則備郞未區處至於三人之多若此則近政兵批之有窠純用復職何也掌武之西銓若此何暇責東銓之不擬守令乎當該兵判推考此後留意區處俾勿更爲積滯事申飭兩銓命退承史以次退出
정조 15년
行都承旨李祖源坐行左承旨李祖承坐右承旨柳文養坐直左副承旨洪義榮坐直右副承旨李東顯坐同副承旨李益運坐注書李海隣仕一員未差假注書洪樂安仕直事變假注書李羲甲仕
정조 15년
傳于洪義榮曰次對昨欲爲之未果三十日次對進定於今日
정조 15년
洪義榮啓曰今日次對兩司當爲進參未肅拜呈告人員竝卽牌招何如傳曰允
정조 15년
李祖承啓曰大司憲洪檢執義李永穆掌令鄭景祚尹光普持平鄭來百李景溟牌不進監察茶時之意敢啓傳曰知道
정조 15년
兵曹以白東俊爲摠戎中軍
정조 15년
以吏曹判書鄭昌順兵曹判書金文淳再度呈辭傳于李東顯曰加給由
정조 15년
以漢城府閭家奪入無乎事單子傳于李東顯曰近來令稍久果無懈弭之弊乎
정조 15년
以京畿監司徐鼎修狀啓南陽府使李彦藎實病果難强不得已罷黜事傳于李祖源曰政官牌招開政各別擇差下送
정조 15년
以吏曹參議李勉兢牌不進罷職傳旨傳于李祖源曰只推
정조 15년
有政吏批判書鄭昌順呈辭受由參判閔鍾顯進參議李勉兢牌不進行都承旨李祖源進啓曰判書鄭昌順呈辭受由參議李勉兢牌不進小臣獨政未安何以爲之敢稟傳曰仍爲之以李太亨爲副修撰李頤祥爲知義禁鄭昌順爲司宰監提調兼喬桐府使單李潤彬
정조 15년
以南陽府使望筒傳于李祖源曰雖非如是高出豈無可合之人乎係是弊邑又屬瘝曠拔例各別擇差事分付
정조 15년
兵批判書金文淳呈辭受由參判李洪載參議李夔病參知孟至大入直進左副承旨洪義榮進副司直單李義弼
정조 15년
吏批再政以具明遠爲南陽府使同義禁單李頤祥咸平縣監李龜雲英陽縣監宋煥質相換
정조 15년
柳文養以弘文館言啓曰新除授副修撰李殷模時在京畿驪州地經筵入番事緊請斯速乘馹上來事下諭傳曰依啓
정조 15년
洪義榮以備邊司言啓曰因司饔院草記湖西陳賀物膳代封便否令廟堂更爲指一稟處可也事命下矣當初湖西物膳朔膳之皆不封進自京廳代封槪慮外邑封進之或不無生弊而然也獨於陳賀物膳雖非節産猶且封進者有違設施之意況今京貢變爲價米無物種進排之事則於貢人旣非難辦在外邑又當除弊依廚院草記陳賀物膳勿論果品與他物種竝作京貢令該廳區別物種磨鍊價米定式施行之意分付廚院惠廳及該道何如傳曰允自此同慶之時湖西之民亦當蒙同慶之效可謂一擧兩得以此意卽爲行會若此則湖西之以物種封進者到界進上外又有何名色乎卿其更爲看詳存罷間指一論理可也